KIWEDDE! Bwatyo omuyimbi Titie Tabel Tendo bwayogedde amangu ddala nga yakagattibwa n’omulenzi we omupya Deo Sserunjogi nateegezza nga ebya Katongole Omutongole kati bwe bifuuse ebikadde era takyayagala kumanya.
Enkya ya leero ababiri bano nga bawerekeddwako omuyimbi Kazibwe Kapo (best man) n’abantu abalala ababale bagatiddwa mu kkanisa ya Masaka Pentecostal Church wakati mu bukuumi obukoleddwa abasirikale ba poliisi ne bakanyama okwewala abantu abayinza okutabula omukolo
Okuva Sserunjogi lwe yaakyala mu bakadde ba Titie mu August wa 2016 e Kiyunga mu Mukono, ababiri bano baludde nga baagala okukola omukolo gw’okugattibwa basobole okubeera mu bufumbo obujjuvu kyokka nga balemesebwa Katongole azze agamba nti yagattibwa ne Titie mu kkanisa ya Namirembe Christian Fellowship eya Polof. Simon Kayiwa ate tebawuukananga mu mateeka.
Omu ku mikwano gyabwe ow’okulusegere atayagadde kumwatuukiriza maanya ategeezezza nga Titie ne Sserunjogi bwe bagattibwa ewa DC omwezi gumu emabega era guno omukolo ogukoleddwa leero kubadde kuwa bufumbo bwabwe mukisa okufaananako nga bwe kyali ku Rebecca Jjingo ne Joel Isabirye ku mukolo gwabwe ogwali e Namirembe.
Bano oluvudde mu kkanisa boolekedde Kalisizo ku Nabisere Hall gye bagenda okugabulira abagenyi baabwe akawungezi ka leero
Titie yayawukana ne katongole ng'amulumiriza okumumenya omutima naddala olw’ebikolwa eby'obwenzi.
lug_Latn lug_Latn lug_Latn lug_Latn lug_Latn lug_Latn